# DECIZIA ETAPEI DE ÎNCADRARE

**Nr. \_\_ din 17.12.2018**

(Proiect)

Ca urmare a solicitării de emitere a acordului de mediu adresate de **Comuna Hereclean,** cu sediul în Loc. Hereclean, str. Principală, nr. 27A, jud. Sălaj**,** înregistrată laAPM Salajcunr. 1860/29.03.2018**,** în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011,şi ca urmare a delegării de competenţă,

autoritatea competentăpentru protecţia mediuluiAPM Sălajdecide**,** ca urmare a consultărilordesfăşurate în cadrul şedinţei Comisiei de Analiză Tehnică din data de 10.12.2018 că proiectul: „**Ȋnfiinţarea distribuţiei de gaze naturale ȋn com. Hereclean, jud. Sălaj”** propus a fi amplasat ȋn comuna Hereclean, sat Badon, Panic, Guruslău, Dioşod, judeţul Sălaj, nu se supune evaluării impactului asupra mediului şi nu se supune evaluării adecvate

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009 , anexa nr. 2 la **pct. 10, lit. b)** proiecte de dezvoltare urbană, inclusiv construcţia centrelor comerciale şi a parcărilor auto şi la **pct.10, lit. i)** instalaţii de conducte pentru gaze şi petrol, altelede decât cele prevăzute ȋn anexa nr.1

 b) Caracteristicile proiectului:

b1) Mărimea proiectului:

 Se doreşte a se executa un sistem de alimentare cu gaze naturale a com. Hereclean.

**Retea de distributie de gaze naturale medie presiune (pregim = 6 bar) pentru com. Hereclean**

alimentata din statia de reglare masurare SRM Hereclean printr-un modul distinct de reglare masurare,ce va asigura un debit maxim instalat de 2.200 mc/h la o presiune de max 4.00 bar si

care se va executa din conducte de polietilena PE HD100, SDR 11 cu diametre cuprinse intre **Dn**

**63 – 160 mm**, **in lungime totala de 51.300 m**.

Conform analizei de fezabilitate se estimeaza ca va fi distribuit un debit orar maxim de gaze

naturale de **2.200,0 m3/h** si va fi inregistrat un nivel de consum maxim anual de **1.905.483 m3**

**gaze naturale / an.**

Conductele de distributie gaze naturale se amplaseaza numai pe domeniul public.

Avand in vedere faptul ca in com. Hereclean exista instalatii de apa potabila, de canalizare,

electrice, de telecomunicatii montate subteran cat si aerian (dupa caz) tinand cont si de

distantele de siguranta impuse de Normele tehnice privind proiectarea, executarea şi exploatarea

sistemelor de alimentare cu gaze naturale - NTPEE-2018 traseul conductelor de gaze urmareste in

principal trama stradala si rareori acolo unde este posibil spatiul verde.

Terenul pe care se vor efectua lucrările propuse se află situat în intravilanul şi extravilanul loc. Hereclean, Badon, Panic, Guruslău, Dioşod şi aparţine domeniului public al Judeţului Sălaj cf. Certificatulu de urbanism nr. 21/06.03.2018.

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) apele uzate rezultate: - nu este cazul;

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:** Nu este necesara o organizare propriu-zisa de santier avand in vedere natura lucrarile necesare a fi executate.

Intrucat la executia lucrarilor se vor prefera constructorii din zona investitiei, acestia vor folosi

dotarile proprii de birouri, spatii de depozitare, toalete, etc. Totodata, angajatii vor folosi toaletele publice si/sau private din localitate. Aprovizionarea cu materiale (tevi, nisip, etc) se recomanda a se face secvential, in etape, direct de la furnizorii de profil, dat fiind imediata vecinatate cu municipiul Zalau. Complementar, daca se va opta pentru realizarea unui depozit de materiale, se va utiliza un teren pus la dispozitie de Primaria Hereclean..

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

 c) Localizarea proiectului:

c1) utilizarea existentă a terenului: conform certificatului de urbanism nr. 21 din 06.03.2018 emis de Comuna Hereclean, terenul aferent lucrărilor propuse se află situat ȋn intravilanul şi extravilanul loc. Hereclean, Badon, Panic, Guruslău, Dioşod, jud. Sălaj şi aparţine domeniului public;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.(Se va justifica în conformitate cu criteriile din anexa nr. 3 la Hotărârea Guvernului nr. 445/2009.)

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.
2. În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Respectarea prevederilor Ord. 119/2014, privind nivelul de zgomot.
6. Interzicerea depozitării direct pe sol a deşeurilor sau a materialelor cu pericol de poluare.
7. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

 La şedinţa CAT din data de 17.12.2018 au fost solicitate următoarele acte/avize:

* Aviz A.N „Apele Române”
* Aviz ANIF;
* Aviz Compania de Apă;
* Punct de vedere Direcţia Judeţeană de Cultură.

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin